laion/Wikipedia-Exotic huggingface dataset:
ואיל א-שחרי

ואיל א-שחרי (בערבית: وائل الشهري, תעתיק מדויק: ואאל אלשחרי; 31 ביולי 1973 – 11 בספטמבר 2001) היה טרוריסט סעודי, אחד ממתכנני פיגועי 11 בספטמבר ואחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים. א-שחרי היה מורה בבית ספר יסודי בעיר ח'מיס מושייט השוכנת במחוז עסיר שבערב הסעודית. בתחילת שנת 2000 הוא טייל לאל-מדינה כדי לחפש טיפול לבעיות מנטליות. בחודש מרץ 2000 הוא ואחיו ואליד הגיעו לאפגניסטן והצטרפו למחנה אימונים של אל-קאעידה. השניים נבחרו לקחת חלק בפיגועי 11 בספטמבר. כשנבחר חזר א-שחרי לערב הסעודית כדי להשיג דרכון, ולאחר מכן חזר לאפגניסטן. בחודש מרץ 2001 הקליט א-שחרי סרטון בו הוא מורה על צוואתו. א-שחרי הגיע לארצות הברית בתחילת חודש יוני 2001 ושהה במוטלים בבוינטון ביץ' שבדרום פלורידה. ב-5 בספטמבר 2001 הגיע א-שחרי לבוסטון ושכר חדר במוטל יחד עם אחיו. שישה ימים לאחר מכן הגיע א-שחרי מוקדם בבוקר לנמל התעופה הבינלאומי לוגן שבבוסטון ועלה על טיסה 11 של אמריקן איירליינס. 15 דקות לאחר ההמראה נחטפה הטיסה והתנגשה במכוון בבניין הצפוני של מגדלי התאומים בשעה 8:46. לאחר הפיגועים, מספר מקורות דיווחו כי א-שחרי הוא טייס מיומן ובנו של דיפלומט סעודי, וכי הוא עודנו בחיים. משפחת א-שחרי בח'מיס מושייט דיברה בתקשורת והכחישה את הדיווחים הללו, כשאמרה שהאחים א-שחרי נעלמו ולא יצרו קשר מאז הפיגועים. מוצאם של ואיל א-שחרי ואחיו ואליד הוא בח'מיס מושייט שבמחוז עסיר, השוכן בדרום ערב הסעודית, סמוך לגבול עם תימן. לא-שחרי יש עשרה אחים ואחות אחת. מספר מאחיו של א-שחרי שירתו בצבא ערב הסעודית, ודודו היה רב-סרן ומנהל לוגיסטי בצבא. אביו של א-שחרי עבד כסוחר בכלי רכב. המשפחה הקפידה לשלוח את ילדיה לבית ספר והאבי לאסלאם, שמונע מתלמידיו מספר אלמנטים מודרניים. למשפחתו לא היו טלוויזיה או אינטרנט, והוריו לא הרשו להאזין מוזיקה או להיות בקשר עם נשים. מספר מאחיו הבוגרים של א-שחרי ביקרו בארצות הברית ויודעים לדבר אנגלית, אך ואיל יודע לדבר מעט אנגלית. במהלך לימודיו בבית הספר התיכון ובמכללה התחזקו קשריו של א-שחרי עם הדת והוא פקד את מסגד א-סקלי, שמשפחתו בנתה כמסגד מקומי. הוא פקד גם מחנות דתיים תומכי-ממשלה בערב הסעודית. באותה העת היו הרגשות הדתיים בערב הסעודית, ובמיוחד במחוז עסיר, עזים. הרבה צעירים מהמחוז ראו באוסאמה בן לאדן, לו היו קשרי משפחה במחוז, מודל לחיקוי. אביו של א-שחרי היה חבר של אביו של בן לאדן, מוחמד בן לאדן. גם המשפחות של אחמד א-נעמי ושל סעיד אל-גאמדי, חוטפי טיסה 93 של יונייטד איירליינס, הגיעו מאותו מחוז. לאחר שסיים ללמוד במכללה בשנת 1999, עבד א-שחרי כמורה לחינוך גופני בבית ספר יסודי בבסיס האווירי שבח'מיס מושייט. חמישה חודשים לאחר מכן עזב א-שחרי את עבודתו בשל בעיות מנטליות ודיכאון. מלבד טיפול, התייעץ א-שחרי עם אנשי דת מוסלמים וקיווה שביקור באל-מדינה יעזור. הטיפול בו כלל פסוקים מהקוראן שהוקראו לו על ידי שייח'. הוא ביקר באל-מדינה יחד עם ואליד. טיסה 11 של אמריקן איירליינס חטיפות המטוסים בפיגועי 11 בספטמבר מדיה וקבצים בנושא ואיל א-שחרי בוויקישיתוף 9/11 Commission Report, Chapter 7.3–The Attack Looms, Assembling the Teams, National Commission on Terrorist Attacks Upon the United States Charles M. Sennott, Before oath to jihad, drifting and boredom, Boston Globe Profiles of 9/11 Saudi Hijackers Revealed, Saudi Information Agency
סידי טל

סידי טל (נולדה בשם שרה בירקנטל; 9 בספטמבר 1912–1983) הייתה שחקנית וזמרת יהודיה ילידת בוקובינה, בשפה יידיש, שפעלה ברומניה ובברית המועצות. טל נולדה בעיר צ'רנוביץ, אז בתחומה של האימפריה האוסטרו-הונגרית. אביה, לייב בירקנטל, היה אופה. היא החלה לשיר ולרקוד בעודה ילדה. ב-1926, כשהייתה בת 14 היא הכירה את הבמאית של התיאטרון היידי בצ'רנוביץ שרה קנר, האחרונה נתנה לטל הזדמנות והיא הופיעה באופרטה שולמית. שנתיים לאחר מכן היא עברה לבוקרשט והופיעה שם בתיאטרון יהודי, יותר מאוחר עברה ליאשי וגם שם הופיעה בתיאטרון יהודי. היא שיתפה פעולה עם במאי נודע יעקב שטיינברג. עם התגברות אנטישמיות ברומניה בסוף שנות השלושים היא כמעט נהרגה בזמן הצגה בתיאטרון של טימישוארה וחזרה לעיר הולדתה, צ'רנוביץ ב-1938. ב-1940 צ'רנוביץ הפכה לחלק מברית המועצות וטל הצטרפה אל התיאטרון היהודי בקישינב. עם הפלישה הגרמנית לברית המועצות טל התפנתה לטשקנט והשתלבה שם בתעשיית הקולנוע, כמו כן הופיעה בפני החיילים. בקיץ 1945 היא חזרה לצ'רנוביץ. ב-1946 היא ובעלה פנחס פליק החלו לעבוד בתיאטרון הפילהרמוני של צ'רנוביץ, טל בתור שחקנית, ואילו בעלה בתור סגן-מנהל התיאטרון. נושא השואה היה בולט מאוד ביצירתה. מדיה וקבצים בנושא סידי טל בוויקישיתוף סידי טל, באתר MusicBrainz (באנגלית) סידי טל, באתר Discogs (באנגלית) סידי טל, דף שער בספרייה הלאומית סידי טל, במהדורת האינטרנט של האנציקלופדיה היהודית בשפה הרוסית (ברוסית) סידי טל ותרבות יידיש בצ'רנוביץ בשנים 1940 - 1980 (באנגלית) יעקב ויינשטיין על סידי טל (ברוסית) סידי טל, באתר "Find a Grave" (באנגלית) סידי טל, במהדורת האינטרנט של האנציקלופדיה היהודית בשפה הרוסית (ברוסית)
ג'אני אינפנטינו

ג'ובאני וינצ'נצו "ג'אני" אינפנטינו (באיטלקית: Giovanni Vincenzo "Gianni" Infantino; נולד ב-23 במרץ 1970) הוא מנהל כדורגל שווייצרי ממוצא איטלקי. היה המזכיר הכללי של אופ"א מאז 2009. ב-26 בפברואר 2016 נבחר לנשיא פיפ"א, במקום ספ בלאטר המושעה. ב 16 במרץ 2023 נבחר שוב וממשיך לכהן כנשיא פיפ"א עד הבחירות הבאות שיתקיימו בשנת 2027. אינפנטינו נולד בבריג-גליס למשפחה איטלקית שהגיעה מקלבריה ולומברדיה. הוא למד משפטים באוניברסיטת פריבור. היה יועץ משפטי של מספר קבוצות כדורגל בליגה האיטלקית, השווייצרית והספרדית. כן כיהן כמזכ"ל המרכז הבינלאומי ללימודי ספורט של אוניברסיטת נשאטל בשווייץ. בשנת 2000 החל לעבוד באופ"א, במגוון תפקידים בתחום המשפטי, המסחרי והמקצועי. ב-2009 מונה למזכ"ל אופ"א. אינפנטינו כיהן בוועדת הרפורמה של פיפ"א. ב-2016 נבחר לנשיא פיפ"א. ב-2023 נבחר שוב וימשיך לכהן עד הבחירות הבאות שיתקיימו בשנת 2027. אינפנטינו נשוי ללינה אל-אשקר, ממוצא לבנוני, ואב ל-4 ילדים. מדיה וקבצים בנושא ג'אני אינפנטינו בוויקישיתוף ג'אני אינפנטינו, ברשת החברתית אקס (טוויטר) ג'אני אינפנטינו, ברשת החברתית אינסטגרם ג'אני אינפנטינו, ברשת החברתית LinkedIn ביוגרפיה, באתר אופ"א 2016 FIFA Reform Committee
אשבל

האם התכוונתם ל... אשבל בן בנימין – וּבְנֵי בִנְיָמִן, בֶּלַע וָבֶכֶר וְאַשְׁבֵּל, גֵּרָא וְנַעֲמָן, אֵחִי וָרֹאשׁ; מֻפִּים וְחֻפִּים, וָאָרְדְּ. אשבל (קיבוץ) – קיבוץ בגליל התחתון. אשבל (צמח) – סוג של צמח במשפחת השפתניים. אישים: אריאל אפרים אשבל – במאי תיאטרון ישראלי. דב אשבל – פרופסור למטאורולוגיה. דן אשבל – דיפלומט ישראלי. טוביה אשבל – יערן בקק"ל. ירון אשבל – שדרן רדיו ישראלי. מיכאל אשבל – חבר האצ"ל. עמינדב אשבל – יו"ר דירקטוריון חברת הכשרת היישוב. יוסף מנחם אשבל – מאנשי העלייה הראשונה. מורה במושבות הראשונות. אביו של עמינדב אשבל אשבול
ויברטור (תעשייה)

וִיבְּרַטוֹר (אנגלית: Vibrator. בעברית: רַטָּט, מַרְטֵט, או מַרְטֵטָה) הוא מכשיר מכני, פנאומטי, הידראולי או חשמלי המפיק תנודות רטט. ויברטורים משמשים למגוון רחב של מטרות: הרעדת בטון לשם הידוק בעת יציקתו, הרעדת מכלי ניקוי לחלקי מתכת, בטלפונים סלולריים ולמגוון שימושים תעשייתיים אחרים. ויברטורים קטנים מופעלים בדרך כלל על ידי סוללות המניעות מנוע אשר לצירו מחוברת טבעת אובלית אשר בעת סיבובה גורמת לתנועות זעירות המתבטאות ברטט של המכשיר. בין השימושים התעשייתיים בוויברטורים: ויברטורים רבי עוצמה משמשים בענף הבנייה לסילוק בועות אוויר מבטון יצוק. סוגים אחרים של ויברטורים משמשים לייצוב ודחיסת בטון, או להכנסת יסודות לאדמה. בתעשיית אבזירי המין, נקבת האדם נוהגת להשתמש בויברטור לצורך עינוג מיני. בענף הדפוס, ויברטורים משמשים בבתי דפוס קטנים ליישור ערימות של נייר מודפס. בתעשיות אוויריות, נעשה שימוש בוויברטורים לביצוע ניסויים על מעגלים אלקטרוניים. כחלק מן המכניזם של מסוע. הסרט הנע זז ולא מצוי במגע עם העצמים - זאת, במיוחד עם חלקים קטנים. במערכות של הפרדת חומרים קלים מכבדים יותר. בטלפונים הסלולריים, קיים מנגנון של רטט כתחליף או כמלווה צלצול. בשלטים לקונסולות משחקים לפעמים שמים מנגנון של רטט לשיפור חוויית המשחק. ויברטור (אביזר מין) האקדמיה ללשון העברית מחלקת את השמות לפי העָצמה, מהעדין אל המסיבי. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סן מיגל דה קוסומל

סן מיגל דה קוסומל (בספרדית: San Miguel de Cozumel) היא העיר המרכזית באי קוסומל במדינת קינטנה רו במקסיקו. העיר ממוקמת על חוף הים הקריבי בצדו המערבי של האי, מול העיר פלאיה דל כרמן. רובם המוחלט של תושבי האי מתגוררים בסן מיגל, ואוכלוסייתה מונה 77,236 תושבים (נכון ל-2010). העיר והאי הם מרכז תיירותי גדול והם חלק מאזור תיירותי בקינטנה רו הידוע כריביירת המאיה. הספרדים הגיעו בפעם הראשונה לאזור בו נמצאת העיר ב-3 במאי 1518, במשלחת בפיקוד הקפטן חואן דה גריחלבה. תוך זמן קצר הוקמה התיישבות בשם "לה סנטה קרוס" שהפכה למרכז אזורי ששימש את הספרדים כשהחלו לכבוש את חצי האי יוקטן ואת שאר מקסיקו. ככל שהספרדים התקדמו לתוך יבשת אמריקה חשיבותה של ההתיישבות ירדה בהדרגה עד שבמאה ה-19 לא נותרו בה כמעט תושבים. ב-1847 פרץ מרד של אנשי המאיה בחצי האי יוקטן כנגד השלטון וכנגד התושבים ממוצא אירופאי במסגרת מלחמת הקאסטה. חלק מהתושבים המקסיקנים במזרח יוקטן הצליחו להימלט מפני המורדים והגיעו אל קוסומל, שם ייסדו תוך זמן קצר את סן מיגל דה קוסומל. ההתיישבות החדשה נותרה קטנה יחסית עד שבשנות ה-60 וה-70 של המאה ה-20 נוסדה בה תעשיית תיירות ענפה שהתבססה על שיט תענוגות שעבר בנמל של העיר. ב-2005 סן מיגל דה קוסומל נפגעה קשות, כמו יתר מהאזור, מהוריקן וילמה, אבל היא הצליחה להשתקם תוך שנה. את העיר ואת כלל האי משרת נמל התעופה הבינלאומי קוסומל, המציע טיסות ליעדים בתוך מקסיקו וכן בארצות הברית ובקנדה. בנוסף יש קו מעבורות הפועל בין סן מיגל ובין פלאיה דל כרמן. מדיה וקבצים בנושא סן מיגל דה קוסומל בוויקישיתוף אתר האינטרנט הרשמי של סן מיגל דה קוסומל המועצה האזורית קוסומל, קטלוג המיקומים, המזכירות לפיתוח חברתי של מקסיקו (בספרדית).
למדא

המונח "למדה" מפנה לכאן. לערך העוסק בתוכנת מחשב שמטרתה היא הקניית ידע, ראו לומדה. לַמְדַא (לעיתים נכתב: "לַמְבְּדַא"; ביוונית: Λάμ(β)δα) היא האות ה-11 באלפבית היווני. בספרות יווניות היא שקולה למספר 30. אות גדולה: Λ, אות קטנה: λ. נהגית כלמ"ד (/l/ ‏:IPA). בפיזיקת חלקיקים האות מסמלת את אחד הסוגים של חלקיקי באריון. האות שימשה לעיטור מגני הלוחמים בצבא ספרטה (מלשון לאקדמון – חבל הארץ שבו נמצאת ספרטה). האות משמשת כסמל יחידת נפח השקולה למיקרוליטר או למילימטר מעוקב. האות מסמלת בפיזיקה אורך גל. כמו כן, נהוג לסמן בה כופלי לגראנז'. כמו כן, בפיזיקה האות מסמנת צפיפות אורכית של מטען חשמלי. האות מסמלת את קבוע הדעיכה של חומר רדיואקטיבי. במדעי המחשב התאורטיים: תחשיב למדא בשפת התכנות scheme האות מציינת פרוצדורות. בשפות תכנות: פונקציות למדא הוא כינוי לפונקציות אנונימיות בביולוגיה: בקטריופאג' למדא, אינטרפרון למדא. בתורת ההסתברות, האות מסמנת ממוצע הסתברותי בהתפלגות פואסונית. באסטרונומיה, לציון הכוכב ה-11 בבהירותו במערכת כוכבים. במתמטיקה אפשרי ליצג פונקציות בעזרת למדא בצורה: λ n ∈ A . φ ( n ) = { n ∈ A | < n , φ ( n ) > } {\displaystyle \lambda n\in A.\varphi (n)=\{n\in A|<n,\varphi (n)>\}} בסדרה סטארגייט SG-1, האות למדא גדולה משמשת לסימון כדור הארץ סמל סדרת משחקי המחשב המפורסמת Half Life גלי המוח הנחקרים בסדרה "השמיניה" נקראים "גלי למדא" בסדרה 'שבעת הפלאים' מאת פיטר לרנג'יס לארבעה נערים הנקראים 'הנבחרים' יש את סמן הלמדא על העורף שמסמל שיש להם את הכוח והמחלה ג'י-7-דבליו. מדיה וקבצים בנושא למדא בוויקישיתוף
מצעד שירי הקאנטרי

Hot Country Songs (בתרגום חופשי לעברית: שירי הקאנטרי הלוהטים), הוא מצעד פזמונים שבועי של שירי קאנטרי שמופק על ידי מגזין הבילבורד והוא מתפרסם באופן רשמי מדי יום שבת באתר המגזין. דירוג המצעד מבוסס על נתוני השמעות ברדיו ועל נתוני מכירות. המצעד מתקיים מאז שנות ה-40 של המאה ה-20. מצעד ההוט קאנטרי סונגז פורסם לראשונה בינואר 1944. המצעד מדרג את שירי הקאנטרי הפופולריים ביותר מכמה בחינות: השמעות ברדיו - המצעד משתמש בשירות "Radio Airplay". נתוני מכירות - נתוני מכירות המיובאים על ידי חברת נילסן. שירים מתוך שירותי הזרמת מדיה מגזין הבילבורד מפרסם בסוף כל שנה דירוג המסכם את דירוגי השירים במצעד ההוט קאנטרי סונגז במהלך השנה. החישוב מתבצע על השירים שדורגו מתחילת דצמבר ועד לסוף נובמבר של השנה הבאה. במצעד סוף השנה של 2015, דורג שירו של סאם האנט, "Take Your Time" במקום הראשון. בינואר 2014, בהיערך 70 שנים למצעד הוט קאנטרי סונגז, ערך צוות מגזין הבילבורד מצעד של 70 שירי הקאנטרי הטובים ביותר לשנים 1989 עד 2014. במקום הראשון במצעד, דורג שירם של להקת פלורידה ג'ורג'יה ליין, "Cruise". אלו הם השירים שדורגו במקום הראשון במצעד במשך 16 שבועות או יותר. רשימת אמנים לפי מספר השבועות המצטבר בהם דורגו בצמרת המצעד, עם לפחות 50 שבועות בצמרת, נכון ל-25 בדצמבר 2019. בילבורד הוט 100 בילבורד מוזיקת קאנטרי אתר האינטרנט הרשמי של מצעד שירי הקאנטרי (באנגלית) מצעד הוט קאנטרי סונגז, באתר בילבורד מצעד הוט קאנטרי סונגז חוגג 70, באתר בילבורד מצעד הוט קאנטרי סונגז, באתר בילבורד, למידע על דירוג השירים לחצו על "How It Works" אתר "רדיו אייר פליי" מצעד סוף השנה, הוט קאנטרי סונגז, באתר בילבורד Hot Country Songs Chart, Billboard Asker, Jim (3 באפריל 2018). "Florida Georgia Line Now Has 3 of the 5 Longest-Leading Hot Country Songs No. 1s, Thanks to 'Meant to Be'". Billboard. נבדק ב-5 באפריל 2018. {{cite news}}: (עזרה) Hot Country Songs Chart, Billboard Hot Country Songs Chart, Billboard Jessen, Wade (24 ביולי 2013). "Florida Georgia Line's 'Cruise' Ties For Longest No. 1 Run On Hot Country Songs". Billboard. נבדק ב-25 באפריל 2018. {{cite news}}: (עזרה) Asker, Jim (10 במרץ 2020). "Maren Morris Scores First No. 1 on Hot Country Songs Chart, Kane Brown Crowns Country Airplay". Billboard. נבדק ב-11 במרץ 2020. {{cite news}}: (עזרה) Whitburn, Joel (1996). The Billboard Book of Top 40 Country Hits. Watson-Guptill. p. 515. ISBN 0823076326. Whitburn, Joel (1996). The Billboard Book of Top 40 Country Hits. Watson-Guptill. p. 516. ISBN 0823076326. https://www.billboard.com/music/maren-morris/chart-history/country-songs https://www.billboard.com/music/Thomas-Rhett/chart-history/country-songs "Florida Georgia Line Marks One Hundred Total Weeks Atop Hot Country Songs With 'Meant To Be'". Billboard. 2 באוקטובר 2018. נבדק ב-4 באוקטובר 2018. {{cite web}}: (עזרה) "Bebe Rexha & Florida Georgia Line's 'Meant to Be' Breaks New Record". Billboard. 22 ביולי 2018. נבדק ב-24 ביולי 2018. {{cite web}}: (עזרה)
בטא

בטא או בטה (אות גדולה: Β, אות קטנה: β או ϐ) היא האות השנייה באלפבית היווני. ומקורה באות הפיניקית "ב" – . ביוונית מודרנית האות נהגית כבי"ת רפה (/v/ ‏:IPA – ושמה 'וִיטָה') אולם ביוונית עתיקה נהגתה האות כבי"ת (/b/ ‏:IPA). בספרות יווניות לאות ערך של המספר 2. מהאות בטא צמחה האות הלטינית B והאותיות הקיריליות В ו־Б. הליגטורה הגרמנית ß דומה בצורתה לאות בטא, אולם מדובר באות שונה שהתפתחה באופן שונה, ואף הגייתה שונה. בגאומטריה משמשת לסימון זווית. באלקטרוניקה האות β מסמלת את ההגבר של טרנזיסטור ביפולרי. בפיזיקה, קרינת בטא היא פליטה של חלקיקי בטא – אלקטרונים או אנטיאלקטרונים. בפיזיקה, β מייצגת את מקדם ההתפשטות השטחית של חומר. בסטטיסטיקה היא משמשת להצגת מקדם הניבוי (המתוקנן) במודל רגרסיה, או את עוצמת המבחן בבדיקת השערות. באסטרונומיה, האות מסמלת את הכוכב השני בעוצמתו במערכת כוכבים. בפיתוח תוכנה, גרסת בטא היא גרסה ניסויית שאמורה לעבוד, אך מפתחי תוכנה לא יופתעו מקיומם של באגים בה. בדרך כלל מופצת התוכנה למבחר מצומצם של משתמשים, המכונים בודקי בטא (בטא-טסטרים). בכלכלה פיננסית, הבטא של נכס מסוכן (או תיק של נכסים מסוכנים) הוא מדד סטטיסטי המייצג את רגישות התשואה שלו לשינוי בתשואת השוק כולו: עלייה או ירידה של 1 אחוז בתשואת תיק השוק, יביאו בממוצע לעלייה או ירידה של בטא אחוזים בתשואת הנכס המסוכן, בהתאמה. ככל שלנכס מסוכן, כגון מניה או איגרת חוב, יש בטא גבוהה יותר, כך התשואה שלו היא תנודתית יותר ביחס לזו של השוק כולו, ולכן המחזיק בנכס מסוכן כזה חשוף הצורה גדולה יותר לסיכון השיטתי של השוק. את הבטא ניתן לאמוד על ידי רגרסיה ליניארית מנתוני תשואות סיטוריים, ומשתמשים באמדן הבטא במודלים של הערכת שווי ותמחור נכסים במימון. מדיה וקבצים בנושא בטא בוויקישיתוף
פרויקט שיקום מחצבת נשר

"פרויקט שיקום מחצבת נשר" הוא מיזם אמנותי-אקולוגי שנערך בשנת 1971 על ידי הפסל יצחק דנציגר, האקולוג זאב נאווה וחוקר הקרקע יוסף מורין לבדיקת שיקום מחצבת נשר הישנה של מפעל נשר חיפה. המיזם נחשב לאחת מעבודותיו הידועות של דנציגר. מחצבת נשר פעלה בין השנים 1925–1949 בשיפוליו המערביים של הכרמל בשטח של כ-250 דונם. בעקבות פעולות הכרייה הפך האזור לשטח שומם בגלל הפגיעה בטופוגרפיה המקומית. פעולות הניסוי מומנו על ידי מפעלי נשר והפרויקט נתמך על ידי מוזיאון ישראל, ולווה על ידי האוצר יונה פישר. פעולות הכרייה השאירו בשטח טרסות בגובה של כ-14 מטרים וברוחב של 5 מטרים. במסגרת הפרויקט, שביצועו המעשי היה בחודשים מאי-אוגוסט 1971, הוגדרו שלוש חלקות על מדרון המחצבה כחלקת ניסוי. באחת - "חלקת הפיצוץ" - פוצצה הטרסה לזווית של 45 מעלות, בכדי להרוס את המבנה הגאומטרי ולהקנות לשטח מראה טבעי יותר. לאחר מכן כוסה השטח כחיפוי של סלע מרוסק. בחלקה השנייה - "חלקת המעוינים" - נפרשו רשתות גביונים שתמכו במצע אדמה שכיסה כ-8O אחוז מהשטח. ואילו בחלקה השלישית נחפרו "כוכים" (בגובה של כ-50 ס"מ, רוחב של 50 ס"מ, ועומק של 50 ס"מ, שיועדו לשתילה ויצירת בית גידול מתאים. בשלושת החלקות נערכה שתילה ששילבה דגנים רב-שנתיים ושיחים עם זרעים עשבוניים, דשנים ואמולסיה פלסטית. שתי החלקות הראשונות הושקו באופן מתוכנן. השלב השני של הפרויקט, שלא בוצע מעולם, נועד ליצור לשטח המחצבה תפקיד חברתי מחודש. תכנון זה, שאף הוכן בעבורו מודל ראשוני, היה עתיד להעניק למקום פונקציונליות מחודשת, תוך ניצול הממצאים שנתגלו באתר על ידי פעולת החציבה כגון נחל מאובן, מבני סלע וכדומה. עוד קודם לביצוע המעשי של הפרויקט, ב-2 בפברואר 1971, נפתחה במוזיאון ישראל התערוכה "מושג + אינפורמציה", ובה הציג דנציגר את העבודה "נוף תלוי", שהתבססה על המחקר שהתנהל באותה עת. העבודה הורכבה מבד תלוי ועליו תערובת של צבעים, אמולסיה פלסטית, סיבי צלולוזה ודשן כימי, שעליו גידל דנציגר עשב בעזרת מערכת תאורה והשקייה. לצד הבד הוקרנו שקופיות המציגות פגיעה בטבע על ידי התיעוש המודרני. בתצוגה זו שאף דנציגר ליצור יחידה אקולוגית המתקיימת כ"אמנות" וכ"טבע" בה בעת. אף על פי שהפרויקט לא הושלם, הוא מהווה ציון דרך חשוב בתולדות האמנות הישראלית בכל הקשור לאמנות שנות ה-70 של המאה ה-20 וביחס שבין אמנות ואקולוגיה. מרדכי עומר, לדוגמה, הציג את העבודה כביטוי לטישטוש גבולות שבין אמנות, אדריכלות ומדע וכביטוי לגאולה מחודשת של הטבע מן ההרס של החברה המודרנית. בעקבות הפרויקט נוצרו הדפסים בטכניקה של הדפס רשת של משה גבעתי, שהקים בית מלאכה לשם תיעוד הפרויקט, ושל דנציגר, כגון ההדפס "גביונים ונחשים" (1976). במאי 2024 כרתו אנשי חברת כלל נדל"ן הבעלים של השטח את שיחי אחירותם החורש שצמחו במקום מאז 1971. פישר, יונה, שיקום מחצבת נשר. שיקומו הנסיוני של אתר נבחר בשטח מחצבה נטושה כפי שתוכנן ובוצע בידי יצחק דנציגר, יוסף מורין וזאב נאוה, מוזיאון ישראל, ירושלים, 1971 פישר, יונה, מושג + אינפורמציה, מוזיאון ישראל, ירושלים, 1971 דנציגר, יצחק, מקום, עומר, מרדכי (עורך), הוצאת הקיבוץ המאוחד, תל אביב, 1982 מדיה וקבצים בנושא פרויקט שיקום מחצבת נשר בוויקישיתוף הצעת שיקום לקיר מחצבה, מן הסדרה “מחצבת נשר“, באתר מוזיאון ישראל בשנות ה-2000 נעשו פעולות כרייה נוספות בשטח המחצבה. רשת בצורת מעוינים שנועדה לעצור סחף של קרקע. פישר, יונה, בתוך: דנציגר, יצחק, מקום, הוצאת הקיבוץ המאוחד, תל אביב, 1982. (המאמר ללא כותרת ומקדים לו ציטוט - "האמנות מקדימה את המדע...". הספר ללא מספרי עמודים). ראו: עומר, מרדכי, תיקון, הגלריה האוניברסיטאית לאמנות ע"ש גניה שרייבר, תל אביב, 1998, עמ' 65.
רוני מרחבי

רוני מרחבי (נולדה ב-22 באוגוסט 1983) היא שחקנית ישראלית. מרחבי נולדה בהרצליה. היא אחותם של ירדן מרחבי וגלעד מרחבי - שניהם שחקני תיאטרון וטלוויזיה. בוגרת תיכון אלון ברמת השרון, במגמת תיאטרון. ב-2001, עם סיום לימודיה, התגייסה לצה"ל. ב-2008 סיימה את לימודיה בבית הספר לאומנויות הבמה "בית צבי" בהצטיינות. במהלך לימודיה זכתה במספר מלגות הצטיינות, בהן צבי קליר וקרן תרבות אמריקה ישראל. ב-2011 השתתפה בסדנת תיאטרון מוזיקלי בהנחיית הבמאי מייקל מאייר. במהלך לימודיה השתתפה מרחבי במספר הפקות סטודנטים, בהן ההצגה "ליל טעויות" ב-2007 בתפקיד בריז'יט ובבימויו של מיטקו בוזקוב, "טוב יפה" ב-2008 בבימויה של אורלי רביניאן בתפקיד ננסי, "איך להצליח בעסקים מבלי להתאמץ" מאת פרנק לסר בבימויו של אילן שטורם באותה שנה, ובאנסמבל של המחזמר "ג'קיל והייד". במסגרת תיאטרון הספרייה, גילמה את אנה בהצגה "אם יש עוד לא מצאתי" בבימויה של רביניאן בהפקה שהוצגה בשנת 2013. ב-2013 גילמה גם את תפקיד ליבלה בהצגה "שני קוני למל" בבימויו של דניאל אפרת. ב-2014 השתתפה ב"שמנה" בתפקיד הלן. מרחבי החלה לשחק גם בהצגות ילדים, והשתתפה בין היתר ב"הכבש השישה עשר", הצגה המבוססת על האלבום המוזיקלי בתיאטרון המדיטק, שם גם שיחקה ב-2012 ב"המכשפה בבית ממול" בתפקיד איילה ובבימויו של יואב בר לב. בהתיאטרון שלנו שיחקה ב"שימו לב גם אליי" בתפקיד גלית וב"דייג ודג הזהב" בתפקיד המספרת. ב-2014 השתתפה בהצגה "מהפכה בג'ונגל" בתפקיד הטווסה בבימויו של תום שוורצברג בתיאטרון השעה הישראלי. הייתה מועמדת לפרס שחקנית משנה בטקס פרסי הבמה להצגות ילדים ונוער ב-2010 לפרס שחקנית ראשית בטקס פרסי הבמה להצגות ילדים ונוער ב-2013. ב-2015 הצטרפה ללהקת שחקני התיאטרון הקאמרי. והחלה להשתתף במחזות הזמר "שיער" בבימויו של משה קפטן ו"סיפור הפרברים" בבימויו של צדי צרפתי. מ-2016 משתתפת גם בהצגת הילדים "עוץ לי גוץ לי" כמחליפתה של איה שבא. ב-2017 השתתפה במחזמר "היירספריי" בתפקיד הראשי של טרייסי טורנבלד. ב-2018 החלה לשחק במחזה "הילד חולם" מאת חנוך לוין בהפקה משותפת של התיאטרון הקאמרי ותיאטרון הבימה, בבימויו של עמרי ניצן. באותה שנה החלה לשחק גם בהצגת הילדים "המסע המופלא לארץ המילים" בבימויו של נועם שמואל ובמחזה "אל נקמות" מאת שלום אש ובבימויו של איתי טיראן. ביוני 2019 החלה לשחק גם בתיאטרון הילדים הישראלי במחזמר לילדים "שמוליקיפוד" בבימויה והפקתה המוזיקלית של אילון נופר. בנובמבר אותה שנה החלה להופיע בתפקיד ליסה, חברתה של סופי, במחזמר "מאמא מיה", בתיאטרון הבימה. בשנת 2009 גילמה את תפקידה הראשון בסדרת הטלוויזיה "תיכון השיר שלנו", כדקלה גולד. היא שיחקה בסדרה במשך שתי עונות. ב-2009 השתתפה גם בעונתה השנייה של הסדרה "דני הוליווד" לצד רן דנקר. בשנת 2017 השתתפה בסדרה "בית הכלבים", ששודרה בערוץ ניקלודיאון וב-yes. בסדרה גילמה את "קורל שבע". בהיותה סטודנטית ב"בית צבי", השתתפה בסדרה הדוקומנטרית "בית צבי" ששודרה בערוץ 10, בה תועדו חייהם של תלמידי המקום בתקופת לימודיהם. מרחבי השתתפה גם בפרסומות של מספר חברות מסחריות. בהן, "פאנטה" ו"בזק". ב-2016 השתתפה בסרטה של רמה בורשטין, "לעבור את הקיר". רוני מרחבי, ברשת החברתית אינסטגרם רוני מרחבי, סרטונים בערוץ היוטיוב רוני מרחבי, במיזם "אישים" לתיעוד היצירה הישראלית רוני מרחבי, במסד הנתונים הקולנועיים IMDb (באנגלית) רוני מרחבי, באתר "אידיבי", מאגר הידע העברי לקולנוע ישראלי ועולמי יואב בירנברג, חולמת בגדול, באתר "ידיעות אחרונות", 30 באוגוסט 2017 ליאת רון, ‏"לא צריך הצלחה מסחררת: משחק הוא אומנות, קראפט", באתר גלובס, 20 בינואר 2018 יעל געתון‏, רוני מרחבי: "הרבה מהקריירה שלי בניתי על לשים זין", באתר וואלה, 3 באוגוסט 2018
גרימסבי (סרט)

גרימסבי (באנגלית: Grimsby; בארצות הברית: The Brothers Grimsby) הוא סרט פעולה-ריגול קומי בריטי-אמריקאי משנת 2016 בבימויו של לואי לטריה. בסרט מככב סשה ברון כהן, שכתב את התסריט יחד עם פיל ג'ונסטון, ופיטר ביינהאם, והפיק אותו יחד עם נירה פארק. עוד מככבים בסרט: מארק סטרונג, רבל וילסון, איילה פישר, אנאבל וואליס, גבורי סידיבי, פנלופה קרוז, איאן מקשיין. הסרט הופץ על ידי אולפני קולומביה, ראשית ב-24 בפברואר 2016 בבריטניה, ולאחר מכן ב-11 במרץ 2016 בארצות הברית. קארל "נובי" בוצ'ר (סשה ברון כהן) הוא חוליגן כדורגל אנגלי מעיר הנמל גרימסבי אשר יש רק דבר אחד שחסר לו בחייו: אחיו הקטן, סבסטיאן (מארק סטרונג), אותו לא ראה מזה 28 שנה. כאשר נודע לנובי מקום הימצאו של אחיו הוא מגיע מיד למקום, על מנת להתאחד עם אחיו, אך הוא לא מודע לכך שאחיו הוא סוכן של MI6 שנמצא בעיצומה של משימה למנוע ניסיון התנקשות ביו"ר עמותת הצדקה "תרופה לעולם" רונדה ג'ורג' (פנלופה קרוז). נובי חושף את זהותו הסודית של אחיו, ובכך מאפשר למתנקש להימלט ולמפעיליו לחשוד בו שהוא סוכן-כפול ולהורות על חיסולו. סבסטיאן נמלט מ-MI6, ולצורך כך נעזר באחיו. יחד, השניים חושפים מזימה סודית לפוצץ אצטדיון כדורגל בצ'ילה, בו מתקיים משחק גמר בין אנגליה לבין גרמניה, ויחד הם יוצאים להציל את העולם. גרימסבי, ברשת החברתית פייסבוק גרימסבי, ברשת החברתית אקס (טוויטר) "גרימסבי", במסד הנתונים הקולנועיים IMDb (באנגלית) "גרימסבי", באתר נטפליקס "גרימסבי", באתר AllMovie (באנגלית) "גרימסבי", באתר Rotten Tomatoes (באנגלית) "גרימסבי", באתר Metacritic (באנגלית) "גרימסבי", באתר אידיבי "גרימסבי", תסריט הסרט באתר Scripts.com (באנגלית) "גרימסבי", במסד הנתונים הקולנועיים KinoPoisk (ברוסית) גרימסבי, קדימון הסרט באתר יוטיוב "גרימסבי", באתר TCM אורון שמיר, עכבר העיר אונליין, "גרימסבי": הומור שטובע בנוזלי גוף, באתר הארץ, 26 בפברואר 2016 ארז דבורה, "גרימסבי": השקשוקה של סשה ברון כהן, באתר ynet, 26 בפברואר 2016 אבנר שביט‏, קיא זה הכי אחי: "גרימסבי", קומדיית האחים המרגלים של סשה ברון כהן, היא מהסרטים הדוחים אי פעם, באתר וואלה, 1 במרץ 2016 אורי קליין, סשה ברון כהן שובר ב"גרימסבי" עוד כמה שיאי וולגריות, באתר הארץ, 8 במרץ 2016 "Grimsby (2016)". British Film Institute. נבדק ב-16 בפברואר 2016. {{cite web}}: (עזרה) "GRIMSBY (15)". British Board of Film Classification. 10 בפברואר 2016. נבדק ב-10 בפברואר 2016. {{cite web}}: (עזרה) Friday Box Office: '10 Cloverfield Lane' Adds $9M To Its Mystery Box, 'Brothers Grimsby' Bombs, Forbes, Scott Mendelson, March 12, 2016, Retrieved 20/3/2016
גרימסבי (פירושונים)

האם התכוונתם ל... גרימסבי – עיר נמל באנגליה גרימסבי טאון – מועדון הכדורגל של גרימסבי גרימסבי (סרט) – סרט קולנוע משנת 2016 בכיכובו של סשה ברון כהן